ועדת החינוך, התרבות והספורט, כנסת 16, פרוטוקול מספר 301, 2004-08-24 11:00

מל פולישוק-בלוך: אני רוצה להתייחס לזה.

מל פולישוק-בלוך: תודה רבה על השאלה.

מל פולישוק-בלוך: יש לך כאן שתי וריאציות וצריך שגם לא זה מה שביקשנו בדיוק.

מל פולישוק-בלוך: אנחנו ביקשנו משרת החינוך לתקן את התקנות, כך שהפעילות שתוצע ביום שישי לא תשיט עלות נוספת על ההורים, לפחות לא על הגיל הרך וכתות א'-ג'.

מל פולישוק-בלוך: אנחנו רוצים שעל כל המערכת אבל אנחנו מכירים את האילוצים.

מל פולישוק-בלוך: לכן אנחנו ביקשנו שיתווסף, שהפעילות שתוצע, התכנית לפעילות תוצע לכלל הילדים אבל שיצויין במפורש שהפעילות המוצעת לגני הילדים וכתות א'-ג' עלותה לא תושט על ההורים.

מל פולישוק-בלוך: ואכן השרה הגישה הצעה, כפי שביקשנו, למעט דבר אחד, שאין כאן התחייבות לתכנית לכלל הילדים.

מל פולישוק-בלוך: אני מדברת על תכנית, לא מדובר על עלויות.

מל פולישוק-בלוך: אז זו הערה ראשונה שאני אבקש שתתייחסי.

מל פולישוק-בלוך: דבר שני ביקשנו פירוט יתר לגבי חובת ההיוועצות עם נציגי המורים וההורים במקרה שאין ועד אז נוסף כאן התייחסות לזה.

מל פולישוק-בלוך: הדבר השלישי היה תוקפו של האישור יהיה לשנת לימודים אחת, כפי שאכן הוסף בסעיף 4.

יוסי שריד: עוד שאלה אחת, כתוב פה תתקיים בבית הספר הפסקת אוכל בצהריים.

יוסי שריד: הפסקה אני מבין, זה לא עולה כסף.

יוסי שריד: האם בהפסקה אוכלים גם?

יוסי שריד: כי אין פה חיוב.

מל פולישוק-בלוך: מי שרוצה אוכל.

מל פולישוק-בלוך: לא מוכרחים.

יוסי שריד: על חשבון מי?

מל פולישוק-בלוך: הנושא הזה כבר דנו בו בישיבה הקודמת והוועדה החליטה שהיא משאירה את הסעיף הזה כפי שהוא.

יוסי שריד: הוועדה לא החליטה דרך אגב, הוועדה החליטה הפוך.

לימור לבנת: אני אגיד רק משפט אחד, אנחנו עומדים ערב פתיחת הלימודים של שנת הלימודים תשס"ה.

לימור לבנת: אנחנו קיימנו בשנה שעברה למעשה פיילוט.

לימור לבנת: יש להניח שגם אחרי שהתקנות יאושרו ויפורסמו ברשומות בתי ספר לא יוכלו לעבור לחמישה ימי לימודים בשבוע בתשס"ה, ממילא זה לקראת סיום דו"ח דברת בעיקרו של דבר שבו יש גם המלצה לקראת תשס"ו למעבר לחמישה ימי לימודים בתוך מעבר ליום לימודים מלא.

לימור לבנת: השעות שלמעשה לא יילמדו ביום שישי יועברו ליתר ימי השבוע ולא יקוצצו.

מל פולישוק-בלוך: הוא יודע את זה, כי דיברנו על זה בישיבה הקודמת.

אורי אריאל: אנחנו העלינו בעקבות התייחסות של אנשי משרד החינוך בקשה שבשנה הקרובה, שנת הלימודים הקרובה בתי הספר שיהיו בחמישה ימים יהיה מדגם יותר מייצג לצורך המחקר כדי שבשנה הבאה נוכל לומר שהיה לנו משהו מייצג סביר, גם אם הוא לא מדעי עד הסוף.

אורי אריאל: האם המשרד בודק את זה, מתייחס לזה?

לאה רוזנברג: יש עוד שבע עשרה בקשות של בתי ספר להצטרף לתכנית.

לאה רוזנברג: בתוך הבקשות האלה נבדוק שיהיו בתי ספר שירחיבו את המדגם.

אורי אריאל: אפשר לבקש שתהיה תשובה לוועדה איזה בתי הספר?

מל פולישוק-בלוך: אני מודה לך על ההערה, אנחנו כתבנו את זה לפרוטוקול, ביקשנו את זה ממשרד החינוך, זה לא נכנס כחלק מהתקנות כמובן.

מל פולישוק-בלוך: אני רק רוצה תשובה מהשרה או המנכ"לית לגבי התכנית שלא רשומה פה לכלל הילדים.

4400: אנחנו החלטנו שכל רשות תצטרך להציע מגוון תכניות לכלל התלמידים בכלל הגילאים.

4400: הרעיון המרכזי הוא שמתנ"סים יפעלו בשעות הבוקר של יום שישי, תנועות הנוער תעברנה את הפעילות לפעילות בוקר של יום שישי, כאשר מה שהיה חשוב לנו במיוחד זה למסד פעילות לגני ילדים, כתות א, ב, ג, פעילות שעלותה תמומן על ידי הרשות ואנחנו גם נסייע.

4400: מתקציבי החסכון שייחסכו,

מל פולישוק-בלוך: אבל צריך שיירשם פה שתוכן תכנית.

יוסי שריד: האם המנכ"לית שותפה לתשובתה של יושבת ראש הוועדה שמי שירצה יאכל?

4400: דורית, אני לא מבינה, אני ביקשתי אתמול, בדיוק בהלימה לדברים שאתם אומרים, ביקשתי אתמול שהנוסח יהיה שכל רשות מגישה תכנית לאישור המחוז, תכנית שיש בה מגוון פעילויות לכלל הגילאים, כאשר גילאי גן, א, ב, ג, אנחנו את העלות מוציאים מההורים, זאת אומרת העלות לא תושט על ההורים.

4400: ביתר הפעילויות אנחנו לא מתערבים בזה.

4400: כל רשות תחליט איזה תכניות היא מגישה.

4400: אבל אם יעשו למשל תיגבור לימודים, מה שאני אם הייתי ראש עיר זה מה שהייתי עושה לפחות בכתות הגבוהות, אז מתקציבים שממילא ניתנים מכספי החינוך לרשות הייתי עושה,

יוסי שריד: אבל הם לא יכולים להתקיים עכשיו גם, במצב הנוכחי, אז איך הם יעשו,

מל פולישוק-בלוך: אני מבקשת, בכפוף לכך שייכתב, קודם כל הפסקה הראשונה בסעיף 3 יורדת, והפסקה השניה שמתחילה: רשות חינוך מקומית הגישה באישור מנהל המחוז תכנית חינוכית ליום השישי בשבוע לכלל התלמידים.

מל פולישוק-בלוך: הפעילות, המלים שבה תוצע ירדו, ואז יהיה: הפעילות לגני הילדים ו כתות א' עד ג' עלותה לא תושט על ההורים.

מל פולישוק-בלוך: אני מבקשת להעמיד את זה להצבעה.

מל פולישוק-בלוך: אני מבקשת להצביע על התקנות כפי שהן כאן.

אורי אריאל: מקובל עד כמה שהבנתי, מקובל גם על משרד החינוך, על שרת החינוך, שהנוהל הזה של תשלומי הורים צריך להיפסק.

יוסי שריד: זה לא תשלומי הורים, זה חמישה ימים.

אורי אריאל: אני רוצה לשאול האם אין פה בעצם תשלום נוסף על ההורים?

יוסי שריד: בודאי שיש,

מל פולישוק-בלוך: אני מעמידה את זה להצבעה, את התקנות בכפוף לתיקון הזה שעכשיו אמרנו.

מל פולישוק-בלוך: אני מבקשת,

4400: אני אומרת לך, גם היום יש יישובים שעברו לחמישה ימים, ההסדר שהיה בינינו לבין השלטון המקומי יימשך.

4400: קרי אנחנו מכספי החסכון של היום השישי הרשות תשתתף בחלקה והמשרד בחלקו, בדיוק כפי שעשינו השנה.

4400: אין עלות נוספת.

מל פולישוק-בלוך: אני מעמידה להצבעה.

מל פולישוק-בלוך: מי בעד התקנות כפי שהן הוצגו?

מל פולישוק-בלוך: שישה בעד.

מל פולישוק-בלוך: מי נגד?

מל פולישוק-בלוך: ארבעה נגד.

מל פולישוק-בלוך: תודה רבה.

מל פולישוק-בלוך: חברת הכנסת תמיר ביקשה לציין שהיא גם בעד, למרות שהיא לא יכולה היום להצביע.

מל פולישוק-בלוך: התקנות אושרו.

מל פולישוק-בלוך: תודה רבה לכם.